روسیه مدافعه وزیرلیگی اوکراین نینگ هیداوچیسیز هوا واسطه لری (درون) آرقه لی بلگراد، کورسک و بریانسک منطقه لریگه هجوملر اویوشتیرگن لیگینی بیلدیردی.
مذکور وزیرلیک تامانیدن بیریلگن بیاناتده اوکراین نینگ محلی وقت بیلن ساعت 09:00 ده اوچاققه اوخشش هوا واسطه لری بیلن روسیه توپراقلریده «ترورچیلیک هجومی» اویوشتیریش تشبثی گه قول اورگن لیگینی معلوم قیلیب بیرته درون نینگ بلگراد منطقه سیده اوروب توشیریلگن لیگی قید ایتیلدی.
کیین کورسک و براینسک منطقه لری اوستیده روس هوا مدافعه تیزیملری نینگ ایککی ته درون گه توسیق بولگن لیگی افاده ایتیلگن بیاناتده شونده ی بولیب کورسک منطقه سی اوستیده اوکراین گه باغلیق بیرته درون نینگ اوروب توشیریلگن لیگی بیلدیریلدی.
روسیه مدافعه وزیرلیگی کیچه و ایرته لب قاره دینگیز، قیریم، کورسک و بریانسک منطقه لریده اوکراین نینگ انسانسیز هوا واسطه لری هجومی گه توسیق بولگن لیگی افاده ایتیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
